
REPUBLIKA HRVATSKA
TRGOVAČKI SUD U SPLITU 
Sukoišanska 6


U IME REPUBLIKE HRVATSKE 


R J E Š E N J E


Trgovački sud u Splitu, po sucu ovog suda Katarini Mikulić, kao stečajnom sucu, u postupku sklapanja predstečajne nagodbe između dužnika KERUM d.o.o., Zrinjsko Frankopanska 68, Split, OIB: 66124057408 i vjerovnika dužnika, dana 20. listopada 2016. godine

r i j e š i o    j e


Odbacuje se prijedlog dužnika KERUM d.o.o., Zrinjsko Frankopanska 68, Split, OIB: 66124057408 za sklapanje predstečajne nagodbe zaprimljen na ovom sudu 17. ožujka 2014. godine, te dopune tog prijedloga od  19. rujna 2016. godine  i 20. rujna 2016. godine.


Obrazloženje

Predlagatelj KERUM d.o.o., Zrinjsko Frankopanska 68, Split, OIB: 66124057408,  podnio je ovom sudu dana 17. ožujka 2014. godine temeljem odredbe čl. 66. st.1. Zakona o financijskom poslovanju i predstečajnoj nagodbi (NN br. 108/12, 144/12, 81/13 i 112/13, dalje: ZFPPN) prijedlog za sklapanje predstečajne nagodbe. 

Uz prijedlog za sklapanje predstečajne nagodbe upućenom sudu dostavljene su i isprave nastale u postupku predstečajne nagodbe kod Financijske agencije. 

Sud je za dan 14. srpnja 2014. godine zakazao ročište za sklapanje nagodbe, kojeg dana je nagodba između dužnika i vjerovnika sklopljena, te rješenjem od 21. srpnja 2014. godine  odobreno sklapanje predstečajne nagodbe.

Vjerovnik HYPO ALPE-ADRIA-BANK INTERNATIONAL AG, Klagenfurt, OIB: 90730821413 podnio je žalbu dana 06. kolovoza 2014. godine na rješenje o sklapanju nagodbe 4.Stpn-32/2014 od 21. srpnja 2014. godine.

Odlukom Visokog trgovačkog suda RH pod poslovnim brojem Pž-9018/2014-4 od 26. siječnja 2015. godine uvažena je žalba vjerovnika HYPO ALPE-ADRIA-BANK INTERNATIONAL AG, Klagenfurt, te ukinuto rješenje ovog suda o odobravanju predstečajne nagodbe broj 4.Stpn-32/2014 od 21. srpnja 2014. godine i predmet vraćen ovom sudu na ponovno odlučivanje. 

Rješenjem od 17. kolovoza 2016. pozvan je dužnik u roku 30 dana dostaviti nacrt predstečajne nagodbe i plana financijskog i operativnog restrukturiranja prihvaćenog u postupku kod Financijske agencije dana 31. siječnja 2014. godine, a na koji je bio pozvan rješenjem Nagodbenog vijeća HR 03, Regionalni centar Zagreb, Klasa: UP-I/110/07/13-01/4615, Ur.Br: 04-06-14-4615-386 od 24. siječnja 2014. u ponovljenom postupku utvrđivanja tražbina, a koji obuhvaća točno utvrđene tražbine svih vjerovnika prema navedenom rješenju o utvrđenim tražbinama u ponovljenom postupku i popratnoj tablici sa popisom utvrđenih tražbina koja je sastavni dio tog rješenja, te da dostavi konačni prijedlog predstečajne nagodbe koji odgovara zakonom propisanom sadržaju plana financijskog i operativnog restrukturiranja prihvaćenog pred nagodbenim vijećem i nacrtu predstečajne nagodbe na način da takav prijedlog ima sve potrebne elemente sadržaja predstečajne nagodbe sastavljen u formi isprave podobne za ovrhu u odnosu na svakog vjerovnika posebno, tako da iz iste bude vidljiv predmet, vrsta, opseg i vrijeme ispunjenja obveze svakog pojedinog vjerovnika kojem je utvrđena tražbina u postupku pred Financijskom agencijom.

Sve naprijed navedeno uz upozorenje – ukoliko dužnik ne postupi po nalogu suda iz tog rješenja u ostavljenom roku, smatrat će se da je prijedlog povučen, a bude li vraćen bez dopune, odbacit će se prijedlog.

Podneskom od 20. rujna 2016. godine predanom neposredno sudu, te podneskom predanim preporučenom pošiljkom na poštu dana 19. rujna 2016. godine (zaprimljen na sudu dana 21. rujna 2016. godine) istovjetnog sadržaja dužnik je dostavio sudu dopunjen prijedlog predstečajne nagodbe.

Uvidom u isprave koje je dužnik dostavio u spis dana 17. ožujka 2014. godine uz prijedlog za sklapanje nagodbe, te uvidom u cjelokupni spis FINE koji je dostavljen uz prijedlog, utvrđuje se da je:

- rješenjem FINE, Regionalni centar Zagreb Klasa: UP - I/110/07/13-01/4615 Zagreb, Ur. br: 04-06-13-4615-18 od 15. listopada 2013. godine otvoren postupak predstečajne nagodbe nad dužnikom KERUM d.o.o., Zrinjsko Frankopanska 68, Split, OIB: 66124057408
- rješenjem FINE, Regionalni centar Zagreb Klasa: UP - I/110/07/13-01/4615,  Ur. br: 04-06-13-4615-347 od 06. prosinca 2013. godine utvrđene su tražbine vjerovnika,
- rješenjem FINE, Regionalni centar Zagreb Klasa: UP - I/110/07/13-01/4615, Ur. br: 04-06-14-4615-369 od 15. siječnja 2014. godine ispravljeno je rješenje o utvrđenim tražbinama od 06. prosinca 2013. godine, 
- rješenjem FINE, Regionalni centar Zagreb  Klasa: UP - I/110/07/13-01/4615, Ur. br: 04-06-14-4615-385 od 24. siječnja 2014. godine ispravljeno je rješenje o utvrđenim tražbinama od 06. prosinca 2013. godine 
- rješenjem FINE, Regionalni centar Zagreb Klasa: UP - I/110/07/13-01/4615, Ur. br: 04-06-14-4615-386 od 24. siječnja 2014. godine u ponovljenom postupku utvrđivanja tražbina utvrđene su tražbine vjerovnika, te u prilogu tog rješenja navedene tablice sa vjerovnicima i njihovim utvrđenim tražbinama.

Rješenjem FINE, Regionalni centar Zagreb Klasa: UP - I/110/07/13-01/4615, Ur. br: 04-06-14-4615-386 od 24. siječnja 2014. godine u točci I. je navedeno da se utvrđuju tražbine vjerovnika u iznosima prema tablici koja je sastavni dio toga rješenja, u točci II.  se navodi da je ukupan iznos utvrđenih tražbina 1.705.121.811,45 kuna, iznos osporenih tražbina iznosi 33.096.340,46 kuna. U točci IV. se utvrđuje da je izvršen prijeboj utvrđenih tražbina sa protutražbinama dužnika u ukupnom iznosu od 739.404,17 kuna, pa preostali iznos tražbina vjerovnika nakon izvršenog prijeboja iznosi 1.704.382.407,28 kuna. Istim rješenjem u točkama V.,VI. i VII. pozvan je dužnik da dostavi izmijenjeni plan financijskog i operativnog restrukturiranja koji obuhvaća točno utvrđene tražbine prema navedenom rješenju FINE i popratnoj tablici s popisom utvrđenih tražbina koja je sastavni dio istog rješenja, i to najkasnije do 29.01.2014. godine, te koji je po svome sadržaju usklađen s izmijenjenim planom financijskog i operativnog restrukturiranja koji obuhvaća sve utvrđene tražbine. Ako dužnik u ostavljenom roku, ne dostavi izmijenjeni plan financijskog restrukturiranja koji obuhvaća sve utvrđene tražbine, postupak će se obustaviti (list spisa1156-1157).

Ročište za glasovanje je održano dana 31. siječnja 2014. godine te je na zapisniku ročišta za glasovanje (list 1158-1201) izričito navedeno da se glasuje o Izmijenjenom planu financijskog restrukturiranja koji je objavljen na web stranicama FINE 23.01.2014.g. pod nazivom Izmijenjeni plan financijskog restrukturiranja Ur.broj: 04-06-14-4615-379.

Nadalje, uvidom u izmijenjeni plan financijskog restrukturiranja objavljen na FINI 23. siječnja 2014. godine (list 103-233) sud je utvrdio da u tom planu nisu obuhvaćene sve utvrđene tražbine vjerovnika, ili nisu navedene u ispravnim iznosima onako kako su utvrđene rješenjem o utvrđenim tražbinama u ponovljenom postupku utvrđivanja tražbina, kao niti da je dužnik uzeo u obzir prijeboj utvrđenih tražbina sa protutražbinama dužnika, jer preostali iznos tražbine vjerovnika nakon izvršenog prijeboja predstavlja iznos za koji dužnik treba predložiti način namirenja njihovih tražbina, pa se tako: 

-za vjerovnika Grad Kaštela, Ulica Braće Radić 1, Kaštel Sućurac, OIB: 08727843572, u Izmijenjenom planu od 23. siječnja 2014. godine (dalje u tekstu Plan) navodi iznos utvrđene tražbine 38.009,52 kuna, a u rješenju o utvrđenim tražbinama u ponovljenom postupku utvrđivanja tražbina od 24. siječnja 2014. godine (dalje u tekstu Rješenje) iznos od 38.409,52, kuna,
-za vjerovnika Grad Split, Obala kneza Branimira 17, OIB: 78755598868, u Planu se navodi iznos od 1.269.616,01 kuna, a u Rješenju iznos od 1.232.397,18 kuna,
-za vjerovnika Hrvatske vode Opuzen, Trg Opuzenske bojne 5, OIB: 28921383001 u Planu,  navodi se iznos od 2.799,31, kuna, a u Rješenju iznos od 1.810,31 kuna,
-Ministarstvo financija, Porezna uprava, Katančićeva 5, Zagreb, OIB: 18683136487 u Planu navodi se iznos od 25.911.444,93 kuna, a u Rješenju iznos od 5.469.201,35 kuna,
-Zagrebačka banka d.d., Trg bana Josipa Jelačića 10, Zagreb, OIB: 92963223473, u Planu se navodi iznos od 378.353.902,25 kuna, a u Rješenju iznos od 378.393.961,76 kuna, 
- ERSTE&STEIERMÄRKISCHE BANK d. d., Jadranski Trg 3/a, Rijeka, OIB: 23057039320, u Planu se navodi iznos od 3.148,51 kuna, a u Rješenju iznos od 14,78 kuna,
- Privredna banka Zagreb d.d., Radnička cesta 50, Zagreb, OIB: 02535697732 u Planu se navodi iznos od 2.454,44 kuna, a u Rješenju iznos od 0,00 kuna,
- ŠTEDBANK d.d., Slavonska Avenija 3, Zagreb, OIB: 58063088591, u Planu se navodi iznos od 270,00 kuna, a u Rješenju iznos od 0,00 kuna, 
- A.P. CHARTER d.o.o., Pučišća bb, Pučišća, OIB: 81190014266, u Planu se navodi iznos od 4.258,00 kuna, a u Rješenju iznos od 0,00 kuna,
- ALLIANZ ZAGREB d.d., Heinzelova 70, Zagreb, OIB: 23759810849, u Planu se navodi iznos od 55.033,70 kuna, a u Rješenju iznos od 76.639,75 kuna,
- ARABESCA d.o.o., Ljudevita Posavskog 9, Sesvete, OIB: 74781787524, u Planu se navodi iznos 142.031,65 kuna, a u Rješenju iznos od 138.793,74 kuna, 
- ATLANTIC TRADE d.o.o., Lončareva 9, Zagreb, OIB: 65106679992, u Planu se navodi iznos od 2.642.173,72 kuna, a u Rješenju iznos od 2.572.544,21 kuna, 
- AWT INTERNATIONAL d.o.o., Slavonska avenija 52/a, Zagreb OIB: 57159149897, u Planu se navodi iznos od 5.870.857,04 kuna, a u Rješenju iznos od 5.821.441,64 kuna,
- BADEL 1862 d.d., Vlaška 116, Zagreb, OIB: 36749512860, u Planu se navodi iznos od 3.670.526,16 kuna, a u Rješenju iznos od 3.659.276,16 kuna,
- BIBITUS d.o.o., Pitve 71, Jesla, OIB: 96362182407, u Planu se navodi iznos od 71.797,99 kuna, a u Rješenju iznos od 70.547,99 kuna,
- BOSMATTOM d.o.o., Kraljice Jelene 19, Dugopolje, OIB: 81681479354, u Planu se navodi iznos od 1.522.796,76 kuna, a u Rješenju iznos od 1.521.546,76 kuna,
- CISS d.o.o., Mate Vlašića 30, Poreč, OIB: 51650168303, u Planu se navodi iznos od 16.054,09 kuna, a u Rješenju iznos od 18.545,50 kuna, 
- COCA-COLA HBC HRVATSKA d.o.o., Sachsova 1, Zagreb, OIB: 00228269289, u Planu se navodi iznos od 3.040.267,82 kuna, a u Rješenju iznos od 3.018.452,82 kuna, 
- FAIRTRADE d.o.o., Slavonska avenija 52/a, Zagreb, OIB: 44600453631 u Planu se navodi iznos od 52.817,06 kuna, a u Rješenju iznos 66.439,83 kuna,
- FRANCK d.d., Vodovodna 20, Zagreb, OIB: 07676693758, u Planu se navodi iznos od 3.296.045,23 kuna, a u Rješenju iznos od 3.256.717,37 kuna,
- G.R.CARTOTECNICA ITALIJA SRL u Planu se navodi iznos od 87.554,98 kuna, a u Rješenju iznos od 86.855,45 kuna,
- GAVRILOVIĆ d.o.o., Gavrilovićev trg 1, Petrinja, OIB: 83570236060 u Planu se navodi iznos od 12.638,22 kuna, a u Rješenju iznos od 0,00 kuna,
- Hrvatski Telekom d.d., Roberta Frangeša Mihanovića 9, Zagreb, OIB: 81793146560 u Planu se navodi iznos od 671.412,96 kuna, a u Rješenju iznos od 654.263,00 kuna,
- JARBOLET d.o.o., Šibenska 9, Split, OIB: 47487778137 u Planu se navodi iznos od 442.319,03 kuna, a u Rješenju iznos od 442.286,74 kuna, 
- SOBOSLIKARSKO-LIČILAČKI I FASADERSKI OBRT"KERUM" vl: JURE KERUM,SOLIN, Kralja Zvonimira 149, Solin, OIB: 74475976543 u Planu se navodi iznos od 2.316,71 kuna, a u Rješenju iznos od 0,00 kuna,
- KGH TEHNIKA d.o.o., Špinutska 10, Split OIB: 77498607505 u Planu se navodi iznos od 40.082,52 kuna, a u Rješenju iznos od 40.083,12 kuna,
- KIM d.o.o., Mekušanska cesta 51, Karlovac, OIB: 93458739954 u Planu se navodi iznos od 36.096,24 kuna, a u Rješenju iznos od 36.094,24 kuna,
- Obrt za proizvodnju i trgovinu na veliko TJESTENINA "KLARA M", vl. Klara Marić, OIB: 53034846118, u Planu se navodi iznos od 57.643,62 kuna, a u Rješenju iznos od 42.525,19 kuna,
- LEDO d.d., Čavićeva 1a, Zagreb, OIB: 87955947581, u Planu se navodi iznos od 6.495.262,67 kuna, a u Rješenju iznos od 6.485.778,26 kuna,
- MAKARUN d.o.o., Marulićeva 3, Split, OIB: 89643093700, u Planu se navodi iznos od 540,61 kuna, a u Rješenju iznos od 0,00 kuna,
- MARE, pekarski obrt, vl. Željko Pralas, Dubrovnik, I. G. Kovačića 1, OIB: 00949912007, u Planu se navodi iznos od 1.508,28 kuna, a u Rješenju iznos od 0,00 kuna,
- MARKET SVAGUŠA vl. JOŠKO SVAGUŠA I JASMINKA SVAGUŠA, SOLIN, MATOŠEVA 52, OIB: 90866165941, u  Planu se navodi iznos od 499.562,50 kuna, a u Rješenju iznos od 477.072,41 kuna,
- MATADURA, d.o.o., Put Žnjana 18/A, Split, OIB: 58650688055, u Planu se navodi iznos od 7.873,24 kuna, a u Rješenju iznos od 9.457,74 kuna,
- MILS MLJEKARA d.d.,  Avenija Dubrovnik 10, Zagreb, OIB: 03468580409, u Planu se navodi iznos od 627.715,06 kuna, a u Rješenju iznos od 48.397,20 kuna,
- Nestle Adriatic d.o.o., Avenija Većeslava Holjevca 40, Zagreb,,OIB: 00183562417, u Planu se navodi iznos od 581.888,21 kuna, a u Rješenju iznos od 498.849,38 kuna,
- NEVKOŠ d.o.o., Hrvoja Vukčića-Hrvatinića 10, Vinkovci, OIB: 76173743169, u Planu se navodi iznos od 599,14 kuna, a u Rješenju 0,00 kuna,
- NOVOTERM, d.o.o., Zupina 18, Split, OIB: 78311345235 u Planu se navodi iznos od 135.751,16 kuna, a u Rješenju iznos od 134.846,37 kuna,
- Obrt za trgovinu i usluge PLASMAN, vl. Nediljko Jerković, Žrnovnica, Starčevićeva 49, OIB: 85086172559 u Planu se navodi iznos od 19.281,81 kuna, a u Rješenju iznos od 19.120,20 kuna,
- PČELARSTVO DARUVAR d.o.o., Josipa Jelačića 87 G, Daruvar, OIB: 72519049956, u Planu se navodi iznos od 9.869,47 kuna, a u Rješenju iznos od 9.659,37 kuna,
- PEKARA MILAKOVIĆ, vl.Ivan Milaković, OIB: 01617395878 u Planu se navodi iznos od 756.577,11 kuna, a u Rješenju iznos od 756.748,11 kuna,
- PETRUZALEK d.o.o., Gubaševo 47/b, Zabok, OIB: 76786412969, u Planu se navodi iznos od 10.986,34 kuna, a u Rješenju iznos od 7.547,65 kuna,
- VODOINSTALATERSKI OBRT PEZER, VL. MIRKO PEZER, GRAČAC, ANTE STARČEVIĆA 60, OIB: 22513359491 u Planu se navodi iznos od 329,00 kuna, a u Rješenju iznos od 0,00 kuna,
- PODRAVKA d.d., OIB: 18928523252, A. Starčevića 32, Koprivnica, u Planu se navodi iznos od 5.520.326,38 kuna, a u Rješenju iznos od 5.520.328,38 kuna,
- PODRAVSKO GOSPODARSTVO d.o.o. - "u stečaju", Đelekovečka Cesta 25, Koprivnica, OIB: 3456135965 u Planu se navodi iznos od 3.451,58 kuna, a u Rješenju iznos od 2.451,58 kuna,
- PRERADA d.o.o., Zagorski Put 27, Split, OIB: 39254660740, u Planu se navodi iznos od 736.353,81 kuna, a u Rješenju iznos od 731.533,08 kuna,
 - RAKO PLAST d.o.o., OIB: 53426749399, Starčevića 16, Podstrana, u Planu se navodi iznos od 28.636,80 kuna, a u Rješenju iznos od 0,00 kuna,
- SLOBODNA DALMACIJA d.d., Ulica Hrvatske mornarice 4, OIB: 35075764438, u Planu se navodi iznos od 1.202.801,98 kuna, a u Rješenju iznos od 1.199.633,83 kuna,
- STAZA PLUS d.o.o., Miroslava Krleže 26, Split, OIB: 49870385696 u Planu se navodi iznos od 754,97 kuna, a u Rješenju iznos od 441,43 kuna, 
- SVOD, d.o.o., Put Radoševca 14, Split, OIB: 24958826983, u Planu se navodi iznos od 2.695.146,10 kuna, a u Rješenju iznos od 2.595.146,10 kuna, 
- "ŠKARIČIĆ" zidarski, fasaderski, instalaterski, izolaterski i bojadiserski obrt, vl.Zdravko Škaričić, Podgrađe, OIB: 80900764674, u Planu se navodi iznos od 12.714,83 kuna, a u Rješenju iznos od 0,00 kuna, 
- TMR PAŠKO d.o.o., Slavonska avenija 7, Zagreb, OIB: 77501343665 u Planu se navodi iznos od 11.223,84 kuna, a u Rješenju iznos od 8.934,48 kuna,
- TOSAMA d.o.o., Brezovička Cesta 21, Zagreb, OIB: 49884736148 u Planu se navodi iznos od 189.349,42 kuna, a u Rješenju iznos od 0,00 kuna,
- ZRIN-TRGOVINA d.o.o., Strohalov prilaz 19, Zagreb, OIB: 22876895044 u Planu se navodi iznos od 27.263,59 kuna, a u Rješenju iznos od 28.545,82 kuna,
- DIOKOM NOVI d.o.o., Plano bb, Plano, OIB: 14723663506 u Planu se navodi iznos od 5.883.749,27 kuna, a u Rješenju iznos od 5.819.059,91 kuna. 

Osim toga, u izmijenjenom planu nisu navedeni vjerovnici: HP-HRVATSKA POŠTA d.d., Jurišićeva 13, Zagreb, OIB: 87311810356, HYPO ALPE-ADRIA-BANK INTERNATIONAL AG, OIB: 90730821413 i INTERGRADNJA SKELE d.o.o., Zoranićeva 61, Solin, OIB: 38528765587, a koji vjerovnici imaju utvrđene tražbine koje je u Planu trebalo uvrstiti i predložiti način namirenja njihovih utvrđenih tražbina.  

Odredbom čl. 41. st.4. ZFPPN je određeno da je dužnik dužan najkasnije u roku od osam dana od donošenja rješenja o utvrđenju tražbina dostaviti plan financijskog i operativnog restrukturiranja koji obuhvaća sve utvrđene tražbine prema rješenju o utvrđenim tražbinama, ukoliko ranije dostavljeni plan ne obuhvaća sve tražbine koje su utvrđene rješenjem.

Odredbom čl. 41. st.5. ZFPPN je određeno da se ne može pristupiti glasovanju za plan financijskog i operativnog restrukturiranja koji ne obuhvaća sve utvrđene tražbine.

Odredbom čl. 41. st.6. ZFPPN je određeno da ukoliko dostavljeni ili izmijenjeni plan financijskog i operativnog restrukturiranja ne obuhvaća sve utvrđene tražbine, nagodbeno vijeće će zaključkom pozvati dužnika da u roku određenom zaključkom dostavi plan koji će obuhvaćati sve utvrđene tražbine. U slučaju da dužnik, odnosno vjerovnici koji su predložili plan financijskog i operativnog restrukturiranja ne dostave usklađeni plan financijskog i operativnog restrukturiranja u roku određenom zaključkom, nagodbeno vijeće će rješenjem postupak obustaviti.

Odredba  čl. 46.a st.1. toč. 2. ZFPPN propisuje kako je nacrt predstečajne nagodbe sastavljen u obliku pravnog akta i treba sadržavati sve elemente ovršne isprave a osobito: visinu, način, oblik i rokove namirenja tražbina svakog pojedinog vjerovnika ili skupine vjerovnika u jednakom pravnom položaju u pogledu namirenja.

Prema odredbi članka 46.a st.2.  ZFPPN  dužnik je  najkasnije u roku od osam dana od donošenja rješenja o utvrđivanju tražbina dužan dostaviti nagodbenom vijeću nacrt predstečajne nagodbe, koji je po svom sadržaju usklađen s planom financijskog i operativnog restrukturiranja koji obuhvaća sve utvrđene tražbine.

Ovršna je isprava podobna za ovrhu ako su u njoj naznačeni vjerovnik i dužnik, te predmet, vrsta, opseg i vrijeme ispunjenja obveze (čl. 29. st.1. Ovršnog zakona NN br. 112/2012, 25/13 i 93/2014).

Dovođenjem u vezu riječi: „nacrt predstečajne nagodbe treba sadržavati“, sa riječi: „osobito“ zaključuje se da odredba čl. 46.a st. 1. ZFPPN propisuje minimum sadržaja nacrta predstečajne nagodbe, tj. da  bez postojanja tog Zakonom propisanog minimuma sadržaja nacrta predstečajne nagodbe Nagodbeno vijeće mora vratiti nacrt podnositelju radi dopune još u postupku predstečajne nagodbe kod Financijske agencije, odnosno pozvati ga na dostavu novog nacrta, što je Financijska agencija i naložila dužniku; i to: dostavu Izmijenjenog plana financijskog i operativnog restrukturiranja i nacrta predstečajne nagodbe rješenjem Klasa: UP-I/110/07/13-01/4615, Ur.Br: 04-06-14-4615-386 od 24. siječnja 2014. godine (točkama V., VI. i VII. izreke navedenog rješenja) sve temeljem odredbe čl. 41. st. 4. i članka 41. st 6. ZFPPN, te za dostavu traženoga odredila rok do 29. siječnja 2014. godine, a koje rješenje je objavljeno na web stranici Financijske agencije dana 24. siječnja 2014. godine.

Uvidom u spis i dokumentaciju koja prileži spisu, te u web stranice FINE/predstečajne nagodbe-javna objava/za dužnika KERUM d.o.o., Zrinjsko Frankopanska 68, Split, OIB: 66124057408 ne pronalazi se da je nakon rješenja FINE u ponovljenom postupku utvrđenja tražbina od 24. siječnja 2014. dužnik dostavio Izmijenjeni plan financijskog i operativnog restrukturiranja i Izmijenjeni nacrt predstečajne nagodbe na koji je bio pozvan navedenim rješenjem, a niti su takve isprave dužnika objavljene na web stranici FINE.

Osim toga, na zapisniku sa ročišta za glasovanje od 31. siječnja 2014. godine izričito je navedeno da se glasuje o Izmijenjenom planu od 23. siječnja 2014. godine, što također ukazuje da dužnik nije postupio po nalogu FINE te nakon rješenja o utvrđenim tražbinama u ponovljenom postupku dostavio Izmijenjeni plan koji bi bio usklađen te sadržavao sve vjerovnike i iznose njihovih tražbina kako su oni utvrđeni rješenjem od 24. siječnja 2014. godine.

Uzimajući u obzir navedene odredbe o postupanju FINE u situaciji kada dužnik ne postupi po pozivu FINE te ne dostavi Izmijenjeni plan financijskog i operativnog restrukturiranja koji obuhvaća sve utvrđene tražbine, ostaje nejasno iz kojeg razloga FINA nije postupila  po zakonskom ovlaštenju iz odredbe čl. 41. st.6. ZFPPN, te obustavila postupak.

Međutim, radi eventualne mogućnosti otklanjanja gore navedenih propusta, sud je rješenjem od 17. kolovoza 2016. pozvao dužnika na dopunu konačnog prijedloga za sklapanje nagodbe te ujedno i nacrta predstečajne nagodbe i plana financijskog i operativnog restrukturiranja prihvaćenog u postupku kod FINE, na koje je dužnik bio i pozvan rješenjem od 24. siječnja 2014. godine.

Dužnik nije postupio po navedenom na način da je dostavio prijedlog nagodbe koji obuhvaća sve vjerovnike, njihove utvrđene tražbine i načine namirenja, a koji prijedlog bi se temeljio na prihvaćenom Izmijenjenom planu financijskog i operativnog restrukturiranja i nacrtu predstečajne nagodbe  u postupku provedenom kod FINE, te dostavljenog FINI nakon 24. siječnja 2014. godine.

Prema tome, Izmijenjeni plan financijskog i operativnog restrukturiranja objavljen na stranicama FINE 23. siječnja 2014. godine o kojem su vjerovnici glasovali u postupku kod FINE sadržava takve nedostatke radi kojih nedostataka nije moguće sastaviti valjani prijedlog za sklapanje predstečajne nagodbe koja bi ispunjavala uvjete koje mora imati ovršna isprava, a što je uvjet za odobrenje predstečajne nagodbe pred sudom. Dostavljenim prijedlogom za sklapanje predstečajne nagodbe dužnik je pokušao ispraviti nedostatke na način da je naveo utvrđene tražbine u točnim iznosima, ali samo za neke od vjerovnika, te predložio način namirenja, ali opet samo za neke od vjerovnika koji nisu bili navedeni u prvotnom prijedlogu, međutim ni takva djelomična dopuna nema pokriće u ispravama iz postupka vođenim pred FINOM. 

U konkretnom slučaju, prijedlog predstečajne nagodbe sudu, zatim, dostavljeni izmijenjeni plan financijskog restrukturiranja, nemaju elemente na temelju kojih bi odobrena predstečajna nagodba za vjerovnike predstavljala valjanu ovršnu ispravu jer ne sadržava sve elemente propisane naprijed navedenim člankom 29. st.1. OZ, a niti ne udovoljavaju zakonom određenoj proceduri koja je trebala biti provedena u postupku pred FINOM.

Kako su svi naprijed navedeni nedostaci nastali u postupku kod FINE, u sudskom dijelu postupka za sklapanje predstečajne nagodbe takve nedostatke nije moguće otkloniti pa nema uvjeta za odobrenje sklapanja predstečajne nagodbe, temeljem odredbe čl. 66. st. 10. ZFPPN, valjalo je riješiti kao u izreci ovog rješenja. 

U Splitu, 20. listopada 2016. godine 
				SUDAC


                                                                                                                    Katarina Mikulić


POUKA O PRAVNOM LIJEKU: 
Protiv ovog rješenja može se podnijeti žalba u roku od 8 dana od dana primitka rješenja. Žalba se podnosi putem ovog suda u 2 primjerka, a o žalbi odlučuje Visoki trgovački sud Republike Hrvatske. 

DNA: 
1. predlagatelju – dužniku
2. FINA radi objave na web stranicama
3. e- Oglasna ploča suda 
4. spis

